**פירוש שטיינזלץ – חובת פדיון (קידושין כט ע"א– כט ע"ב)**

לקוח מאתר ספריא - <https://www.sefaria.org.il/>

עוד שנינו שאחת מחובות האב ביחס לבן היא**לפדותו.** ושואלים: **מנלן** [מניין לנו]? ומשיבים:**דכתיב** [שנאמר]: **"כל בכור בניך תפדה"** ([**שמות לד, כ**](https://www.sefaria.org.il/Exodus.34.20)). **והיכא** [והיכן] ש**לא פרקיה אבוה** [פדה אותו אביו] **מיחייב איהו למפרקיה** [מחוייב הוא לפדות אותו, את עצמו] **דכתיב** [שנאמר]: **"פדה תפדה"** ([**במדבר יח, טו**](https://www.sefaria.org.il/Numbers.18.15)) וכפילות הלשון מלמדת שצריך לפדות מכל מקום.

**ואיהי מנלן דלא מיפקדה** [והיא, האשה, האם,מניין לנו שאינה מצווה] לפדות את בנה — **דכתיב**[שנאמר] **"תיפדה"** ואפשר לקרוא אותו **"תפדה",**לומר: **כל שמצווה לפדות את עצמו** —**מצווה לפדות את אחרים, וכל שאינו מצווה לפדות את עצמו** — **אינו מצווה לפדות אחרים.** ואשה שאינה מצווה לפדות עצמה, אינה מצווה גם לפדות את בנה.

ושואלים: **ואיהי מנלן דלא מיחייבא למיפרק נפשה** [והיא, האשה, מניין לנו שאינה מחוייבת לפדותאת עצמה]? ומשיבים: **דכתיב** [שנאמר] **"תפדה"**שאפשר לקוראו גם **"תיפדה",** לומר: **כל שאחרים מצווים לפדותו** — **מצווה לפדות את עצמו, וכל שאין אחרים מצווים לפדותו אין מצווה לפדות את עצמו.** וכיון שאין מצוה לפדות את הבת, אין גם מצוה לבת לפדות עצמה. **ומנין שאין אחרים מצווין לפדותה** את הבת — ש**אמר קרא** [הכתוב] **"כל בכור בניך תפדה"** ([**שמות לד, כ**](https://www.sefaria.org.il/Exodus.34.20)) **בניך ולא בנותיך.**

**תנו רבנן** [שנו חכמים] **:** בכור שלא נפדה, ונולד לו בן בכור, ונמצא כי **הוא** חייב **לפדות** את עצמו **ו**חייב גם את **בנו לפדות** — **הוא קודם לבנו.** שאם אין בידו כסף מספיק צריך הוא לפדות קודם את עצמו. **ר' יהודה אומר: בנו קודמו.** ומדוע **שזה,** האב, **מצותו על אביו**היתה לפדות אותו, שהמצוה בעיקרה מוטלת על אבי הבן שיפדה אותו, ורק כאשר האב לא עשה זאת חלה המצוה על הבן עצמו. **ו**אילו **זה מצות**פדיון **בנו עליו** במפורש, ולכן עליו להקדים במצוה המפורשת לפדות את הבן.

**אמר ר' ירמיה: הכל מודין**

כ״ט ב

**כל היכא דליכא** [כל מקום שאין] **אלא חמש סלעים** בידו, וצריך הוא לפדות את עצמו וגם את בנו — **הוא קודם לבנו** בפדיון. **מאי טעמא** [מה הטעם] — **מצוה דגופיה עדיפא** [של עצמו עדיפה]על מצוה שהוא עושה עבור אחרים. **כי פליגי היכא דאיכא** [כאשר חלוקים הם במקום שיש] לאב קרקעות בשווי **חמש** סלעים שהם **משועבדים**בידי אחרים לצורך גביית חוב, **ו**קרקעות בשווי**חמש** סלעים שהם **בני חורין.**

וזה טעמה של המחלוקת, **ר' יהודה סבר: מלוה דכתיב** [שנאמר] **בתורה,** כלומר, כל התחייבות שהיא מן התורה — **ככתובה בשטר דמיא** [היא נחשבת] ונגבית מן המשועבדים ככל הלוואה בשטר. ומשום כך **בהני** [באותם] **חמש** סלעים שהם בני חורין **פריק לבריה** [פודה את בנו], **ואזיל כהן וטריף ליה לחמש משועבדים לדידיה**[והולך הכהן וטורף מן הקונים את הקרקע בשווי חמשהסלעים המשועבדים בשביל פדיונו שלו].

**ורבנן סברי** [וחכמים סבורים]: **מלוה דכתיב באורייתא לאו ככתובה בשטר דמיא** [מלוה הכתוב בתורה אינו נחשב ככתוב בשטר] לפי שאינו התחייבות מסויימת ומוגדרת על אדם זה **והילכך**(ומשום כך) **מצוה דגופיה** [של גופו, של עצמו]**עדיף** ופודה את עצמו מהבני חורין. ופדיון בנו אינו יכול לפדות מהקרקעות המשועבדים.

**תנו רבנן** [שנו חכמים]: היה בידו כסף **לפדות את בנו ולעלות לרגל** — **פודה את בנו ואחר כך עולה לרגל. ר' יהודה אומר: עולה לרגל, ואחר כך פודה את בנו.** וטעמו של דבר —**שזו,** העליה לרגל, היא **מצוה עוברת,** ואם לא יקיימנה עכשיו תתבטל, **וזו,** פדיון הבן, היא**מצוה שאינה עוברת** — שיכול לעשותה גם לאחר מכן.

ושואלים: **בשלמא** [נניח], מובן הדבר **ל**דעת **ר' יהודה, כדקאמר טעמא** [כפי שאמר את הטעם]והסביר את דבריו, **אלא רבנן מאי טעמייהו**[חכמים מה טעמם] שאומרים שצריך לפדות את בנו תחילה? ומשיבים: **אמר קרא** [הכתוב] **"כל בכור בניך תפדה"** ([**שמות לד, כ**](https://www.sefaria.org.il/Exodus.34.20)) **והדר** [ואחר כך]בהמשך נאמר **"ולא יראו פני ריקם"** (שם) בעליה לרגל. משמע שכך הסדר הראוי, שמצוות פדיון קודמת לעליה לרגל.

**תנו רבנן** [שנו חכמים]: **מנין שאם היו לו חמשה בנים** בכורים **מחמש נשים** שונות **שחייב לפדות** את **כולן** — **תלמוד לומר "כל בכור בניך תפדה",** שהמלה "כל" באה לרבות כל בן בכור שיש לו. ותוהים: **פשיטא** [פשוט, מובן מאליו], הלא **בפטר רחם תלא רחמנא** [תלתה התורה] את המצוה "קדש לי כל פטר רחם" ([**שמות יג, א**](https://www.sefaria.org.il/Exodus.13.1)), וכיון שכולם הם פטר רחם לאמותיהם חייב לפדותם!

ומשיבים: **מהו דתימא** [שתאמר]: **נילף** [נלמדבגזירה שווה] **בכור בכור מנחלה, מה להלן**בדין נחלה הבכור הנזכר שם שמקבל פי שניים הוא דווקא **"ראשית אנו"** ([**דברים כא, יז**](https://www.sefaria.org.il/Deuteronomy.21.17)), כלומר, בנו הראשון של האב, ואין הדבר תלוי בפטר רחם של האם, **אף כאן** לענין פדיון תלוי הדבר גם ב**ראשית אונו,** והראשון שנולד לו יתחייב לפדותו. על כן **קא משמע לן** [השמיע לנו]שאין הדבר כן, ובכור לענין פדיון תלוי רק בהיותו פטר רחם.

א על מה ששנינו **ללמדו תורה** שואלים: **מנלן**[מניין לנו] שחייב האב ללמד את בנו תורה?**דכתיב** [שנאמר]: **"ולמדתם אתם את בניכם"**([**דברים יא, יט**](https://www.sefaria.org.il/Deuteronomy.11.19)). **והיכא דלא אגמריה אבוה**[והיכן שלא לימד אותו אביו] **מיח?ייב איהו למיגמר נפשיה** [חייב הוא ללמד את עצמו] **דכתיב** [שנאמר]אם נקרא שלא בניקוד המקובל — **"ולמדתם".**

ועוד, **איהי מנלן דלא מיחייבא** [היא, האשה, האם, מניין שאינה מחוייבת] ללמד את בנה —**דכתיב** [שנאמר] הציווי **"ולימדתם"** כדרך שבכתוב, ואפשר לקחת גם **"ולמדתם"** לומר:**כל שמצווה ללמוד** — **מצווה ללמד, וכל שאינו מצווה ללמוד** בעצמו תורה — **אינו מצווה ללמד,** ואשה שאינה מצווה ללמוד, אינה מצווה גם ללמד.

ושואלים: **ואיהי מנלן דלא מיחייבה למילף נפשה** [והיא, האשה מניין לנו שאינה מחוייבת ללמדאת עצמה]? ומשיבים: **דכתיב** [שנאמר]**"ולימדתם"** ואפשר לקרוא גם **"ולמדתם",**לומר: **כל שאחרים מצווין ללמדו** — **מצווה ללמד את עצמו, וכל שאין אחרים מצווין ללמדו** — **אין מצווה ללמד את עצמו. ומנין שאין אחרים מצווין ללמדה** — ש**אמר קרא**[הכתוב]: **"ולמדתם אתם את בניכם"** ([**דברים יא, יט**](https://www.sefaria.org.il/Deuteronomy.11.19)), להדגיש: **את בניכם ולא** את **בנותיכם.**

**תנו רבנן** [שנו חכמים]: **הוא** האב צריך **ללמוד ובנו** צריך **ללמוד** ואין בידם כדי זה וזה — **הוא קודם לבנו. ר' יהודה אומר: אם בנו זריז**(מהיר הבנה) **וממולח** (חריף) **ותלמודו מתקיים בידו** (יש לו כושר זכרון) — **בנו קודמו.** וכך מסופר: **כי הא** [כמו מעשה זה] ש**רב יעקב בריה**[בנו] של **רב אחא בר יעקב שדריה אבוה לקמיה** [שלח אותו אביו לפני] **אביי** ללמוד. **כי אתא חזייה** [כאשר בא הבן לביתו ראה אותו] אביו ש**לא הוה מיחדדין שמעתיה** [היו שמועותיו מחודדות], שלא היה חריף ובקי מספיק. **אמר ליה**[לו]: **אנא עדיפא מינך** [אני עדיף ממך] ללכת ללמוד, משום כך **תוב את, דאיזיל אנא** [שב אתה ותטפל בצרכי הבית כדי שאלך אני ללמוד].

מסופר, **שמע אביי דקא הוה אתי** [שהיה רב אחא בר יעקב בא]. **הוה ההוא מזיק בי רבנן**[היה מזיק אחד, שד, בבית החכמים בית המדרש] של**אביי, דכי הוו עיילי בתרין אפילו ביממא הוו מיתזקי** [שכאשר היו נכנסים אליו בשניים בזוגות,אפילו ביום היו ניזקים]. מה עשה אביי — **אמר להו**[להם] לאנשי העיר: ש**לא ליתיב ליה אינש אושפיזא** [ייתן לו אדם, לרב אחא בר יעקב,אכסניה] מקום ללון בו כדי לאלצו ללון בבית המדרש, וכיון שרב אחא בר יעקב צדיק גדול**אפשר דמתרחיש ניסא** [שיתרחש נס] על ידו ויהרוג את המזיק.

כיון שלא מצא רב אחא בר יעקב מקום ללון **על, בת בההוא בי רבנן** [נכנס ולן באותו בית מדרש של החכמים]. **אידמי ליה כתנינא דשבעה רישוותיה** [נדמה לו המזיק כתנין בעל שבעה ראשים]. פתח רב אחא בר יעקב בתפילה, ועם **כל כריעה** ש**כרע** בתפילה **נתר חד רישיה** [נפל ראש אחד של המזיק] עד שמת. **אמר להו** [להם] רב אחא בר יעקב **למחר** לאנשים: **אי** [אם] **לא איתרחיש ניסא** [היה **מתרחש נס]** **סכינתין**[הייתם מסכנים אותי בכך].